als_Latn dik_Latn sag_Latn
Federata e Futbollit Anglez i ka dënuar futbollistët, Papiss Cisse dhe Jonny Evans, për kacafytjen e tyre në ndeshjen që Manchester United e fitoi me rezultat 1-0 kundër Newcastle United.
Të dy futbollistët u kacafytën me njëri-tjetrin pak para përfundimit të pjesë së parë, pasi Evans kishte ndërhyrë në Cissen dhe e kishte pështyrë atë.
Një panel me tre ish-gjyqtarë të elitës së futbollit anglez është mbledhur për t’i rishikuar pamjet e këtij incidenti dhe kanë vendosur se të dy futbollistët ishin fajtorë.
“Të dy lojtarët akuzohen për thyerjen e rregullës E1[a] kur rreth minutës së 38-të e kanë pështyrë njëri-tjetrin. Incidenti nuk është parë nga gjyqtari i ndeshjes, por është kapur në video. Të dy lojtarët kanë afat deri me 6 mars që t’u përgjigjen këtyre akuzave”, thuhet në deklaratën e federatës.
als_Latn als_Latn als_Latn als_Latn